**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**ELŐTERJESZTÉS**

a Martfű Város Önkormányzata tulajdonában lévő, Martfű, Szolnoki út 123 szám alatti ingatlan társasítására

Martfű Város Önkormányzata Képviselő-testületének

2017. november 30- ai ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

A Gold Lacky Dragon Kereskedelmi és Szolgáltató Kft. képviselője azzal a keresett meg, hogy az önkormányzatunk tulajdonában lévő, Martfű, Szolnoki út 123 szám alatti épületet vendéglátó ipari tevékenység céljára bérbe kívánja venni.

A bérbeadási kérelmével egyidejűleg jelezte, hogy 3 éven belül az ingatlant is meg kívánja vásárolni. A bérbeadásra vonatkozó szerződést 2017. november 3-ai hatállyal a Városfejlesztési Nonprofit Kft. megkötötte, tekintettel arra, hogy az ingatlan bérbeadói jogát a Képviselő- testület átadta.

A vételi jog alapítására vonatkozó szerződés jóváhagyása azonban Képviselő- testületi hatáskör.

Az ingatlan egy részét önkormányzatunktól a UPC bérli, melyet javaslok továbbra is tulajdonunkban tartani.

A leírtakra való tekintettel az épület társasítása szükséges, melynek eredményeként az épületrészek elkülönülnek és a Gold Lacky Dragon Kereskedelmi és Szolgáltató Kft. által bérelt ingatlanrészre bejegyezhetővé válik a vételi jog alapítás.

Kérem a Tisztelt Képviselő-testületet, hogy az előterjesztést megtárgyalni, valamint a határozati javaslatot elfogadni szíveskedjen.

Határozati javaslat:

……/2017.(…….) határozat

a Martfű Város Önkormányzata tulajdonában lévő, Martfű, Szolnoki út 123 szám alatti ingatlan társasításáról

Martfű Város Önkormányzata Képviselő- testülete megtárgyalta a tulajdonában lévő, Martfű, Szolnoki út 123 szám alatti ingatlan társasítására vonatkozó előterjesztést és az alábbiak szerint döntött:

Az önkormányzat tulajdonában lévő Martfű, Szolnoki út 123 szám alatti épület társasházzá alakítása szükséges annak érdekében, hogy az épületrészek elkülönüljenek.

A Képviselő- testület felhatalmazza a polgármestert, a társasházzá alakítási eljárás lefolytatására.

A társasítás után a Képviselő- testület dönt a Gold Lacky Dragon Kereskedelmi és Szolgáltató Kft. által bérelt ingatlanrészre vonatkozó vételi jog alapításról.

Felelős: Dr. Papp Antal polgármester

Erről értesülnek:

1. Jász-Nagykun-Szolnok Megyei Kormányhivatal
2. Valamennyi Képviselő helyben
3. Gold Lacky Dragon Kereskedelmi és Szolgáltató Kft.
4. Műszaki iroda helyben
5. Pénzügyi és Adóügyi iroda helyben

Martfű, 2017. november 20.

 Dr. Papp Antal

 polgármester